Tyrulių botaninis-zoologinis draustinis
Tyrulių valstybinis botaninis-zoologinis draustinis – saugoma gamtos sritis Lietuvoje, Radviliškio ir Šiaulių rajonuose, tuoj į vakarus nuo Tyrulių, Tyrulių pelkėje. Įsteigtas 1992 m. Įtrauktas į Natura 2000 draustinių tinklą. Draustinis įsteigtas siekiant išsaugoti atsikuriantį pelkinį biotopą. Randama įrašytų į Lietuvos raudonąją knygą augalų – baltijinė gegūnė, mažoji gegužraibė, raktažolė pelenėlė. Gyvena briedžiai, vilkai, lūšys, bebrai, retieji paukščiai (juodasis gandras, didysis baublys, gervė).